CELEX: 32017D0919
Language: sl
Date: 2017-05-29 00:00:00
Title: Izvedbeni sklep Komisije (EU) 2017/919 z dne 29. maja 2017 o spremembi Izvedbenega sklepa (EU) 2016/1942 o specifikacijah Evropskega portala naložbenih projektov

30.5.2017   
            
            
               SL
            
            
               Uradni list Evropske unije
            
            
               L 139/78
            
         IZVEDBENI SKLEP KOMISIJE (EU) 2017/919
   z dne 29. maja 2017
   o spremembi Izvedbenega sklepa (EU) 2016/1942 o specifikacijah Evropskega portala naložbenih projektov
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) 2015/1017 Evropskega parlamenta in Sveta z dne 25. junija 2015 o Evropskem skladu za strateške naložbe, Evropskem svetovalnem vozlišču za naložbe in Evropskem portalu naložbenih projektov ter o spremembi uredb (EU) št. 1291/2013 in (EU) št. 1316/2013 – Evropski sklad za strateške naložbe (1) ter zlasti člena 15(1) Uredbe,
   ob upoštevanju naslednjega:
   
               (1)
            
            
               Uredba (EU) 2015/1017 Komisiji nalaga odgovornost za vzpostavitev Evropskega portala naložbenih projektov (v nadaljnjem besedilu: EIPP) ob podpori Evropske investicijske banke (EIB). EIPP je javno dostopen spletni portal naložbenih projektov, ki deluje kot platforma za promocijo projektov potencialnim vlagateljem po svetu.
            
         
               (2)
            
            
               Specifikacije EIPP so bile določene v Izvedbenem sklepu Komisije (EU) 2016/1942 (2).
            
         
               (3)
            
            
               Glede na izkušnje, pridobljene pri upravljanju EIPP, bi bilo treba nekatere določbe spremeniti, zlasti da se privabi več projektov manjših nosilcev projektov, malih in srednjih podjetij ter podjetij s srednje veliko tržno kapitalizacijo v skladu s ciljem Evropske unije, da se podprejo mala in srednja podjetja in podjetništvo. Zato bi bilo treba znižati najmanjše stroške projekta s 5 milijonov EUR na 1 milijon EUR.
            
         
               (4)
            
            
               Da bi se povečala privlačnost EIPP in na nediskriminatoren način zmanjšale pristojbine nosilcev projektov ter s tem spodbudilo večje število objavljenih projektov na EIPP, se nobenemu nosilcu projekta ne bi smela zaračunati pristojbina za obravnavo vlog. Pregled projektov iz oddelka 3 Priloge k Izvedbenemu sklepu (EU) 2016/1942 bi bilo treba ohraniti, da se zagotovi objava kakovostnih projektov na EIPP –
            
         SPREJELA NASLEDNJI SKLEP:
   Člen 1
   Izvedbeni sklep (EU) 2016/1942 se spremeni:
   
               1.
            
            
               v členu 2 se točka (a) nadomesti z naslednjim:
               
                           „(a)
                        
                        
                           skupni stroški projekta (ali programa, ki ga sestavljajo manjši projekti) znašajo vsaj 1 000 000 EUR;“;
                        
                     
         
               2.
            
            
               člen 3 se nadomesti z naslednjim:
               „Člen 3
               Pristojbina za obravnavo vlog se ne zaračunava.“;
            
         
               3.
            
            
               oddelek 4 Priloge se črta.
            
         Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 29. maja 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 169, 1.7.2015, str. 1.
   
      (2)  Izvedbeni sklep Komisije (EU) 2016/1942 z dne 4. novembra 2016 o specifikacijah Evropskega portala naložbenih projektov in razveljavitvi Izvedbenega sklepa Komisije (EU) 2015/1214 (UL L 299, 5.11.2016, str. 86).